
REFERAT

pentru avizarea Planului Urbanistic de Detaliu „Casă unifamilială" strada Ioan Românu (Veac Nou), nr. 8 Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U32007-003818/06.08.2007, prin care se solicită avizarea din punct de vedere urbanistic a Planului Urbanistic de Detaliu „Casa unifamilială" strada Ioan Romanu (Veac Nou), nr. 8, Timişoara;
Având în vedere cerinţele Certificatului de Urbanism nr. 7142 din 30.11.2006;
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu „Casa unifamilială" strada Ioan Romanu (Veac Nou), nr. 8, Timişoara.

Documentaţia este iniţiată de proprietarii terenului Ruge Marius Mihai si Ruge Adriana  elaborată de S.C. Urbatectura S.R.L, arhitect Cristina Bogdan  Timişoara, proiect nr. 111/2007.

Terenul propus pentru construire este situat in sud-vestul municipiului Timisoara, fiind delimitat de strada Ioan Romanu la sud-vest si de parcele 373/28 si 373/30 invecinate pe celelalte laturi. 
Zona studiata care face obiectul acestei documentatii nu se afla in zona protejata sau de protectie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Amplasamentul studiat se afla in zona de interdictie temporara de construire pana la elaborarea PUD-PUZ, facând parte din UTR 56. Zona in care este situat terenul studiat este o zona de locuinte si functiuni complementare in regim mic de inaltime P - P+2, avand caracter preponderent rezidential.

Terenul aflat în proprietatea Ruge Marius Mihai si Ruge Adriana  este identificat prin C.F. nr. 4587 comuna Freidorf, nr. cad. 373/29 având o suprafaţă de 536 mp. Terenul este liber de constructii si este accesibil de pe latura sa sudica (strada Ioan Romanul).

Organizarea circulatiei interioare se va face in functie de conformarea si pozitionarea finala a imobilului propus in fazele urmatoare ale proiectelor (PAC, PT), cu respectarea planşelor de Reglementări Urbanistice;
Pentru parcela in discutie se propune un regim maxim de inaltime de P+2E.
Se vor asigura acces si parcari la nivelul terenului in conformitate cu Avizul Comisiei de Circulatie nr. TH2007-001804/26.04.2007.

Obtinerea Autorizatiei de Construire este conditionata de realizarea locurilor de parcare necesare functiunii propuse exclusiv pe parcelele detinute de beneficiari, in conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002.

Se propun următorii indici de construibilitate: 

· procentul de ocupare al terenului de max. 40,0%;

· coeficient maxim de utilizare al terenului de 2
· Hmaxim = S/D+P+2E

Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu “Casa unifamilială", strada Ioan Romanu (Veac Nou), nr. 8, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

